Venerabili (1) fratri Henrico episcopo Sleswicensi, apostolice sedis nuntio, salutem etc. Dudum felicis recordacionis Vrbanus papa V, predecessor noster, ex certis causis rationabilibus ante obitum bone memorie Johannis episcopi Aboensis omnia bona mobilia ac debita et credita ipsius episcopi, quecunque, quotcunque et qualiacunque forent, cum moderatione infrascripta ordinationi et dispositioni sue duxit specialiter reseruanda ac decreuit extunc irritum et inane, si secus super hijs per quoscunque quauis auctoritate scienter uel ignoranter contingeret attemptari. Cum autem postmodum dictus episcopus, eodem predecessore adhuc in humanis agente, viam fuerit vniuerse carnis ingressus, discretioni tue per apostolica scripta committimus et mandamus, quatenus per te uel alium seu alios omnia huiusmodi bona mobilia et(2) credita ac(3) debita prefati episcopi, quecunque, quotcunque et qualiacunque fuerint et in quibuscunque rebus consistant ac per quascunque detineantur seu debeantur personas, de et super quibus, si necesse fuerit, summarie, simpliciter et de plano ac sine strepitu et figura iudicij te informes, auctoritate nostra et apostolice camere nomine petere, exigere ac recipere cum integritate illaque fideliter conseruare et, quamprimum commode poteris, ad cameram nostram mittere non postponas, contradictores quoslibet et rebelles, cuiuscunque ordinis, status, gradus aut conditionis uel preeminencie fuerint, eciam si pontificali uel alia qualibet ecclesiastica uel mundana prefulgeant dignitate, quandocunque et quotienscunque expedierit, auctoritate nostra per censuram ecclesiasticam et penas alias, de quibus tibi secundum eorum rebellionem uidebitur, appellatione postposita compescendo, jnuocato ad hoc, si opus fuerit auxilio brachij secularis, non obstantibus felicis recordationis Bonifacij pape VIII, predecessoris nostri, qua cauetur ut nullis nisi dignitate preditis aut(4) personatum obtinentibus seu(5) ecclesiarum cathedralium canonicis cause auctoritate litterarum apostolice sedis committantur et(6) ne quis extra suam ciuitatem et diocesim nisi in certis exceptis casibus et in illis vltra vnam dietam a fine sue diocesis ad iudicium euocetur seu ne iudices a sede apostolica deputati extra ciuitatem et diocesim, in quibus deputati fuerint, contra quoscunque procedere siue alij uel alijs vices suas committere aut aliquos vltra vnam dietam a fine diocesium eorundem trahere presumant et de duabus dietis in concilio generali, quam alijs constitucionibus apostolicis contrarijs quibuscunque, seu si aliquibus communiter uel diuisim a prefata sede indultum existat, quod interdici, suspendi uel excummunicari aut extra vel vltra certa loca ad iudicium euocari non possint per litteras apostolicas non facientes plenam et expressam ac de uerbo ad uerbum de indulto huiusmodi et earum personis et locis, ordinibus et nominibus proprijs mentionem. Nos enim quitandi, liberandi et absoluendi plene et libere per te uel alium seu alios omnes et singulos, a quibus bona credita et debita huiusmodi receperis, de hijs dumtaxat, que recipere te continget, tibi(7) plenam concedimus tenore presencium facultatem. Volumus autem et tibi in virtute sancte obedientie districte precipiendo mandamus, quatenus de omnibus et singulis bonis, creditis et debitis huiusmodi, per instrumentum seu instrumenta publica, etiam tuo sigillo sigillata, cameram predictam certificare procures. Tenor(8) autem dicte moderationis est: Voluit siquidem dictus predecessor et nos eciam volumus et mandamus, quod de huiusmodi bonis creditis et debitis debita ipsius episcopi pro eius necessitatibus et(9) sue Aboensis ecclesie contracta ac expense decentes et honeste funeris et emende, si alicui debeantur, et(9) pro renumeratione illorum, qui eidem episcopo viuenti seruierunt, iuxta seruicij meritum, necnon libri, res et bona, que dictus episcopus ex patrimonio uel personalibus laboribus et industria seu alias quam ex sua Aboensi ecclesia uel ex bonis ecclesiasticis acquisiuit, dum ageret in humanis, si tamen habeat heredes legitimos, per te legitime deducantur, quodque reseruacio huiusmodi ad libros, calices, cruces, uestimenta et alia ornamenta pontificalia aut iocalia ecclesiastica eidem ecclesie, antequam dictus episcopus eius preesset regimini aut per ipsum, dum viueret et preesset eidem, deputata nullatenus extendatur. Sic igitur mandatum nostrum huiusmodi exequaris, quod neque de negligencia neque de exactione indebita ualeas reprehendi. Datum Auinione nonis maij anno primo (10). Afvikelser i brefvet hänförande sig till biskop Hemmings kvarlåtenskap: 1) Gregorius etc:a Venerabili: 2) ac 3) et 4) seu 5) aut 6) ac de vna et de duabus dietis ac alijs constitutionibus apostolicis contrarijs quibuscunque eciam si de illis et totis earum tenoribus esset presentibus specialis mencio facienda seu si aliquibus communiter uel diuisim a sede apostolica sit indultum, quod interdici, suspendi uel excommunicari non possint per litteras apostolicas non facientes plenam et expressam ac de uerbo ad uerbum de indulto huiusmodi mentionem. Nos enim quitandi … 7) plenam tibi 8) I marginalen är antecknadt: 'Moderacio domini Gregorij pape XI.' 9) ac 10) pontificatus nostri anno primo.